ממלכת אוקיאנה

ממלכת אוקיאנה (באנגלית: The New Adventures of Ocean Girl) היא סדרת אנימציה אוסטרלית משנת 2000 אשר שודרה בטלוויזיה החינוכית בשנת 2002. הסדרה היא סדרת-בת ל"ילדת הים". את שיר הפתיחה ביצעה אסתר אתי קסטרו.

עלילה 
בכוכב אוקיאנה ישנם ארבעה קריסטלים שנותנים חיים על ידי הלווייתנים שומרי התקווה. גלייל, המכשף הרשע גונב את אחד הקריסטלים ומשנה לרעה את הטבע. נרי, נסיכת אוקיאנה, עכשיו צריכה לחפש את הקריסטל ולהציל את הטבע.

מילות שיר הפתיחה:

ימים של תוהו של עלטה וחשיכה

אך עוד יבואו ימים טובים של ישועה

יום יבוא ושוב תזרח החמה מן המזרח

היא תאיר בכל מקום

והאור יביא שלום שלום שלום

כל יום ברכה באוקיאנה

אוקיאנה

הממלכה העתיקה תשוב לשלוותה

אוקיאנה

דמויות 
 נרי - הנסיכה של אוקיאנה, אחייניתו של המלך נמון. מתגלה בהמשך, שהיא באה מפשוטי העם, ולא נולדה כבת מלוכה.
 צ'ובה - הנסיך של ממלכת בנדור שנהרסה על ידי גלייל.
 שימה - מנהיגת הציפורים.
 זארדור - מנהיג הדו-חיים השומרים.
 גלייל - מכשף אשר גונב את אחד הקריסטלים ומשנה לרעה את הטבע, במספר פרקים משתלט על המלך נמון.
 המלך נמון - דודה של נרי ומלכה של אוקיאנה.
 שרקנה - קפיטן המשמר.
 ניאנדה- אחד מבני המערות.
 ליזייה- המנהיג הזקן של בני המערות.
 אלגר - מפלץ מעופף, עוזרו של גלייל אשר יכול להקפיא בעזרת העיניים. בהמשך בגד בגלייל.
 מוזה - מפלץ מעופף חסר רגליים, היה מעוזריו של גלייל אבל עבר לצד הטובים, לאחר שגילה שגלייל הרג את הוריו והשאיר אותו תחת חסותו.
 מנדרול - לווייתנית זקנה השומרת על מקדשה עם שני שומרי התקווה, מכונה גם "הלווייתנית הקדושה".

קישורים חיצוניים 

 

סדרות הנפשה אוסטרליות
הטלוויזיה החינוכית הישראלית - תוכניות רכש